கேள்வி: அரசு மருத்துவக் கல்லூரி, தேனி - வரலாறு பற்றி தகவல் சொல்.
பதில்: அரசு தேனி மருத்துவக் கல்லூரிக்கான அடிக்கல்லானது ஆகஸ்ட் 16, 2002ல் அப்போதைய முதல்வர் ஜெ. ஜெயலலிதா அவர்களால் நாட்டப்பட்டது. முதல் மருத்துவமனை மற்றும் கல்லூரி வளாகம் 2004ஆம் ஆண்டு திசம்பர் 8 ஆம் நாள் திறக்கப்பட்டது. கல்லூரி வளாகத்தில் பல்வேறு துறை கட்டிடங்கள், 600 படுக்கைகள் கொண்ட மருத்துவமனை, விபத்து சிகிச்சைப் பகுதி, நிர்வாகக் கட்டிடங்கள், தேர்வு மண்டபம், மத்திய நூலகம், விரிவுரை அரங்கம் (3x120, 1x150 மற்றும் 1x250), இரத்த வங்கி, சவக்கிடங்கு, கலையரங்கம், செவிலியர் பள்ளி, முதல்வர், ஆர்.எம்.ஓ, ஏஆர்எம் ஓ, பேராசிரியர்கள், உதவிப் பேராசிரியர்கள், செவிலியர்கள் மற்றும் பணியாளர்கள், ஆடவர், பெண்கள் தங்குமிடங்கள் மற்றும் சி.ஆர்.ஆர்.ஐ, ஜிம்னாசியம், தபால் அலுவலகம், சிற்றுண்டிச்சாலை, வங்கி மற்றும் எரிவாயு ஆலை ஆகியவற்றிற்கான கட்டிடங்கள் அமைக்கப்பட்டுள்ளன. மருத்துவக் கல்லூரி 2006 ஆம் ஆண்டில் இந்திய மருத்துவ குழுமத்தினால் அங்கீகரிக்கப்பட்ட எம்.பி.பி.எஸ் படிப்பிற்கு 100 இடங்களுடன் தொடங்கப்பட்டது. ஒவ்வொரு ஆண்டும் 100 மாணவர்களை அனுமதிப்பதன் மூலம் தொடர்கிறது. டி.எம்.எல்.டி, செவிலியர் மற்றும் 8 பிற பாரா மருத்துவ படிப்புகளும் இந்த நிறுவனத்தால் நடத்தப்படுகின்றன. இக்கல்லூரி பேராசிரியர்கள் தேசிய மற்றும் சர்வதேச பத்திரிகைகளில் பல ஆய்வுக் கட்டுரைகளை வெளியிட்டுள்ளதோடு, பல்வேறு மாநாடுகள், பயிற்சி பட்டறைகள், பயிற்சித் திட்டங்கள், கருத்தரங்குகளில் கலந்துகொண்டுள்ளனர்.
கேள்வி: அரசு மருத்துவக் கல்லூரி, தேனி - கல்லூரி துறைகள் என்பது என்ன?
பதில்: * உடற்கூற்றியல் * உடலியங்கியல் * உயிர்வேதியியல் * நுண்ணுயிரியல் * நோயியல் * மருந்தியல் * தடயவியல் மருத்துவம் * சமூக மற்றும் தடுப்பு மருத்துவம்